PATVIRTINTA:
 Varėnos „Pasakos“ vaikų lopšelio-darželio
 Direktoriaus 2022 m. lapkričio 25 d.
 Įsakymu Nr. V-1-61

**RESPUBLIKINĖ PRIEŠMOKYKLINIO IR IKIMOKYKLINIO UGDYMO VAIKŲ IR PEDAGOGŲ VIRTUALIOS KŪRYBINIŲ-INŽINERINIŲ DARBŲ PARODOS „DIDINGI PASAULIO STATINIAI“
NUOSTATAI

I SKYRIUS
BENDROSIOS NUOSTATOS**

1. Respublikinės priešmokyklinio ir ikimokyklinio amžiaus vaikų ir pedagogų virtualios kūrybinių-inžinerinių darbų parodos „Didingi pasaulio statiniai“ nuostatai reglamentuoja tikslą, uždavinius, dalyvius ir organizavimo tvarką.
2. Virtualią respublikinę priešmokyklinio ir ikimokyklinio amžiaus vaikų ir pedagogų virtualią kūrybinių-inžinerinių darbų parodą „Didingi pasaulio statiniai“ organizuoja ir koordinuoja Varėnos „Pasakos“ vaikų lopšelio-darželio direktoriaus pavaduotoja ugdymui Lilija Vorevičienė, ikimokyklinio ugdymo mokytojos (Auklėtojos) Asta Rimkuvienė ir Neringa Juočienė.
3. Parodos nuostatai skelbiami Varėnos švietimo centro interneto svetainėje [www.varenossc.lt](http://www.varenossc.lt) ir Varėnos „Pasakos“ vaikų lopšelio-darželio interneto svetainėje <https://www.varenospasaka.lt>

**II SKYRIUS
TIKSLAS IR UŽDAVINIAI**

4. Tikslas – sumaniai ir išradingai veikiant, įgyvendinti STEAM (inžinerijos, meno ir matematikos) idėjas kasdieninėje ugdymo(si) praktikoje.

5. Uždaviniai:

5.1. Tyrinėti, domėtis ir pažinti įvairius įžymius pasaulio statinius. Susikurti viziją, modelį savo pasirinktam STEAM statiniui pagal turimas žinias, matytas nuotraukas, vaizdo medžiagą ir pan.;

5.2. Pasiruošti reikiamas priemones būsimam statiniui (vienkartiniai vamzdeliai ar pačių pasigaminti vamzdeliai iš A4, A5 formato balto, spalvoto popieriaus lapų, veržlės, varžtai).

5.3. Naudojant pasigamintus popierinius ar vienkartinius vamzdelius, jungiant juos varžtais ir veržlėmis, sukonstruoti, sumodeliuoti pasirinktą statinį;

5.4. Skatinti ikimokyklinio ir priešmokyklinio amžiaus vaikus nuosekliai ir sistemingai veikti, kūrybingai modeliuoti pasirinktų objektų, statinių mažus modelius. Tai gali būti: tiltai, televizijos bokštai, bažnyčios, pilys ir pan.

5.5. Ugdyti vaikų konstravimo, skaičiavimo, kritinio mąstymo bei problemų sprendimo gebėjimus;

5.6. Skatinti bendradarbiavimą tarp ikimokyklinio, priešmokyklinio ugdymo įstaigų pedagogų ir vaikų, dalintis gerąja darbo patirtimi;
5.7. Bendradarbiauti su ugdytinių tėvais, juos įtraukiant į bendro kūrybinio darbelio atlikimą.

**III SKYRIUS
DALYVIAI**

6. Virtualioje kūrybinių-inžinerinių darbų parodoje „Didingi pasaulio statiniai“ kviečiami dalyvauti respublikos priešmokyklinio ir ikimokyklinio ugdymo įstaigų ugdytiniai, ugdytinių šeimos, pedagogai.

**IV SKYRIUS
ORGANIZAVIMO IR DALYVAVIMO TVARKA**

7. Virtualios kūrybinių-inžinerinių darbų parodos „Didingi pasaulio statiniai“ organizatorius – Varėnos „Pasakos“ vaikų lopšelis-darželis, Dzūkų g. 11, Varėna.
8. Virtualios kūrybinių-inžinerinių darbų parodos organizatorės ir koordinatorės Varėnos „Pasakos“ vaikų lopšelio-darželio direktorės pavaduotoja ugdymui Lilija Vorevičienė, ikimokyklinio ugdymo mokytojos (Auklėtojos) Neringa Juočienė ir Asta Rimkuvienė. Kontaktai asta.rimke@gmail.com, nerpetrusyte@gmail.com/
9. Dalyviai kūrybinių dirbtuvių veiklas (būdus, metodus, formas) pasirenka savarankiškai.
10. Dalyviai darbelį (statinį) nufotografuoja ir atsiunčia organizatoriams iki 2023 m. sausio 15 d. kartu su užpildyta dalyvio kortele (1 priedas) elektroniniu paštu varenosboruzeles@gmail.com. Vėliau atsiųstos nuotraukos nebus įtrauktos eksponavimui.
11. Kūrybinių-inžinerinių darbelių nuotraukų skaičius neribotas.
12. Parodos trukmė: 2022 m. gruodžio 15 d. – 2023 m. sausio 15 d.
13. Dalyvių darbai bus eksponuojami darželio „Facebook“ paskyroje <https://www.facebook.com/profile.php?id=100063649384323> ir Varėnos švietimo centro tinklalapyje <https://www.varenossc.lt/>

**V SKYRIUS
BAIGIAMOSIOS NUOSTATOS**

14. Visiems parodos dalyviams el. paštu bus išsiųsti padėkos raštai.
15. Autorius, pateikdamas nuotraukas parodai, patvirtina, kad yra atsakingas už asmens duomenų apsaugą bei autorinių teisių pažeidimus.
16. Pateikdamas darbus, autorius tampa virtualios parodos dalyviu.
17. Organizatoriai pasilieka teisę parodos dalyvių nuotraukas naudoti neatlygintinai, viešai publikuoti darbus, nurodant autorines teises.
18. Darbų atsiuntimas organizatoriams laikomas autorių sutikimu su šiomis sąlygomis.
19. Parodos organizatoriams ir dalyvavusiems mokytojams bus išduodamos Varėnos švietimo centro pažymos.

1 PRIEDAS

DALYVIO ANKETA

|  |  |
| --- | --- |
| **Įstaigos pavadinimas, adresas, tel. nr., el. paštas** |  |
| **Darbo pavadinimas** |  |
| **Dalyvio vardas, pavardė, grupė, amžius** |  |
| **Mokytojo, parengusio ugdytinius, pavardė, vardas, elektroninis paštas** |  |
| **Kita informacija (jei aktualu)** |  |